gu en en en en en en en en en en en en en en en en tl tr en en en en en en en en en en en en en en en fr tr en en en en es en en en en en en en en en en fi en nl en en pt en gu gu en nl en en gu gu gu gu gu gu gu gu gu gu gu gu gu gu gu gu gu gu en en en en en fa en en en en en ru en en en en en en en en es en en en en ar en en en en en en
એક રાષ્ટ્ર, એક માર્કેટ, એક કરવેરા તંત્રના સર્જનથી સામાન્ય જનતાને ઘણો મોટો લાભ થશે : નરેન્દ્ર મોદી
You need an iframes capable browser to view this content.
GSTના રેટ નક્કી થયા બાદ પહેલી વાર વડા પ્રધાને સમીક્ષામાં ભાગ લીધો: કેટલાક અનિર્ણીત મુદ્દે ચર્ચા કરવા ૧૧ જૂને કાઉન્સિલની બેઠક મળશે
દેશમાં ગુડ્સ ઍન્ડ સર્વિસિસ ટૅક્સ (GST)નું નવું તંત્ર અસ્તિત્વમાં આવી રહ્યું છે ત્યારે વડા પ્રધાન નરેન્દ્ર મોદીએ એમાં રસ લઈને અમલ માટેની તૈયારીઓની ગઈ કાલે સમીક્ષા કરી હતી. આ નવું કરવેરા તંત્ર અમલમાં આવવા માટે હવે એક મહિનાથી પણ ઓછો સમય બાકી છે.
ગઈ કાલની બેઠકમાં નાણાપ્રધાન અરુણ જેટલી, મહેસૂલસચિવ હસમુખ અઢિયા અને સેન્ટ્રલ બોર્ડ ઑફ એક્સાઇઝ ઍન્ડ કસ્ટમ્સના વરિષ્ઠ અધિકારીઓ ઉપસ્થિત હતા.
GST કાઉન્સિલે કરવેરાના દર નક્કી કર્યા બાદ વડા પ્રધાને પહેલી વાર સમીક્ષામાં ભાગ લીધો હતો. અરુણ જેટલીના અધ્યક્ષપદ હેઠળની કાઉન્સિલે લગભગ તમામ માલસામાન અને સર્વિસિસ માટેના GSTના દર નક્કી કરી લીધા છે. હવે કેટલાક અનિર્ણીત મુદ્દે ચર્ચા કરવા ૧૧ જૂને એની બેઠક મળવાની છે.
સમીક્ષા બાદ વડા પ્રધાને કહ્યું હતું કે ‘દેશના અર્થતંત્રમાં આ કરવેરાથી નવો વળાંક આવશે. એક રાષ્ટ્ર, એક માર્કેટ અને એક કરવેરા તંત્રના સર્જનથી સામાન્ય જનતાને ઘણો મોટો લાભ થશે.’
વડા પ્રધાનના કાર્યાલયે જાહેર કરેલા નિવેદન મુજબ મોદીએ GSTના સંબંધિત ઇન્ફર્મેશન ટેક્નૉલૉજીની સિસ્ટમમાં સાઇબર સિક્યૉરિટી પર ખાસ ધ્યાન આપવાનો અધિકારીઓને આદેશ આપ્યો છે.
તેમને જણાવવામાં આવ્યું હતું કે GST માટેનું ઇન્ફર્મેશન ટેક્નૉલૉજીનું ઇન્ફ્રાસ્ટ્રક્ચર, બૅન્કો સાથેનો સમન્વય તથા વર્તમાન કરદાતાઓની નોંધણી માટેની તૈયારી પૂર્ણ છે.
સોના પરના ત્રણ ટકા અને હીરા માટેના ૦.૨૫ ટકાના દરને બાદ કરતાં બીજી બધી વસ્તુઓને પાંચ, ૧૨, ૧૮ અને ૨૮ એમ ચારસ્તરીય કરવેરા હેઠળ રાખવામાં આવી છે. મીઠું, ગોળ, દૂધ, ઈંડાં, દહીં, છૂટાં અનાજ અને પનીર, તાજાં શાકભાજી, બ્રૅન્ડ વગરના આટા, મેંદો, ચણાનો લોટ, મધ એ બધા ખાદ્ય પદાર્થો તથા શિક્ષણ અને આરોગ્યની સેવાઓને GSTમાંથી બાકાત રાખવામાં આવ્યાં છે.
નોંધનીય છે કે કુલ ચીજવસ્તુઓમાંથી ૮૧ ટકા વસ્તુઓ ૧૮ ટકાના સ્લૅબ કરતાં નીચે રહેશે.
GST અલગ-અલગ પ્રકારના ૧૬ કરવેરાનું સ્થાન લેશે.
GSTના અમલ માટે હજી ઘણા નિર્ણયો બાકી : ૧૧ જૂને આ બાબતો ક્લિયર થવાની આશા
ગુડ્સ ઍન્ડ સર્વિસિસ ટૅક્સ (GST)ના અમલને માત્ર ત્રણ સપ્તાહ જેટલો સમય રહ્યો છે ત્યારે હજી ઘણી બાબતો ક્લિઅર થવાની બાકી છે. GST કાઉન્સિલે આ વિશે નિર્ણયો લેવાના પેન્ડિગ છે. ઇલેક્ટ્રૉનિક વે (ઈ-વે) બિલ, ઍન્ટિ-પ્રૉફિટિયરિંગ માર્ગરેખા, સ્થળઆધારિત મુક્તિના નિયમો જેવી કેટલીક બાબતો હજી નિશ્ચિત થવાની બાકી છે. આ ઉપરાંત લ્ચ્ક્ષ્ને સપ્લાય કરવાના નિયમો પણ હજી ક્લિયર નથી. જમ્મુ-કાશ્મીરમાં GST લાગુ કરવાનો મુદ્દો, GST નેટવર્કની તૈયારી, ટ્રાન્ઝિશન રૂલ્સની ગાઇડલાઇન્સ પણ બાકી છે. કાઉન્સિલની હવેની બેઠક ૧૧ જૂને મળવાની છે, જેમાં આ તમામ મુદ્દા હાથ ધરાય એવી શક્યતા છે.
અહીં એ નોંધવું જરૂરી છે કે કેટલીક આઇટમ્સ પરના રેટ અંગે વિવિધ સંબંધિત ઉદ્યોગો તરફથી રિવ્યુની માગણી થઈ છે, જેના પર વિચારણા બાકી છે. આ સાથે કેટલાક ટેક્નિકલ સુધારા પણ બાકી છે, જે એક કૉમ્પ્લેક્સ બાબત મનાય છે; કારણ કે સૉફ્ટવેર સંબંધમાં સુધારા ૯૦ લાખ કરદાતાઓને લાગુ પડે છે. રિટર્ન ફાઇલિંગ મામલે પણ કેટલીક બાબતો હજી અધ્ધર યા અસ્પષ્ટ હોવાનું જાણવા મળે છે. સરકાર માટે આ સંજોગોમાં પહેલી જુલાઈથી GSTનો અમલ કરવાનું કાર્ય પડકારરૂપ બનતું જાય છે. એમ છતાં જો સરકાર આ ડેડલાઇન મુજબ આગળ વધશે તો પ્રારંભમાં પારાવાર મુશ્કેલીઓ, ગૂંચવણો અને મુંઝવણો સંભવ બની શકે છે.
મિઝોરમ કદાચ પહેલી જુલાઈથી GST લાગુ નહીં કરી શકે
મિઝોરમના કરવેરાપ્રધાન લલસાવતાએ ગઈ કાલે ઐઝવાલમાં જણાવ્યું હતું કે ‘મિઝોરમમાં કદાચ GST પહેલી જુલાઈથી લાગુ નહીં થઈ શકે. ઇન્ટરનેટ કનેક્ટિવિટીની સમસ્યાને લીધે આવું થઈ શકે છે.’
લલસાવતાએ એમ પણ કહ્યું હતું કે રાજ્ય સરકારના અધિકારીઓ પોતાનાથી બનતા પ્રયાસો કરી રહ્યા છે, જેથી આખા દેશની સાથે-સાથે જ રાજ્યમાં પણ નવો કરવેરો લાગુ થઈ શકે.
GST માટે ઑલ ઇન્ડિયા ટોલ-ફ્રી નંબર
GST માટે સરકારે ઑલ ઇન્ડિયા ટોલ-ફ્રી નંબર (૧૮૦૦-૧૨૦૦-૨૩૨) જાહેર કર્યો છે. આ ઉપરાંત લોકોના સવાલોના જવાબ આપવા માટે ટ્વિટર હૅન્ડલ (askGstGOI) શરૂ કરવામાં આવ્યું છે.
Subscribe via email (Registered users only)
Write the displayed characters
Please enable JavaScript to post a new comment
You need an iframes capable browser to view this content.
Copyright © 2012 Mid-day Infomedia Ltd. All Rights Reserved.